CELEX: 32016R1046
Language: mt
Date: 2016-06-28 00:00:00
Title: Regolament ta' Implimentazzjoni tal-Kummissjoni (UE) 2016/1046 tat-28 ta' Ġunju 2016 li jimponi dazju antidumping definittiv fuq importazzjonijiet ta' wajers tal-molibdenu li joriġinaw mir-Repubblika tal-Poplu taċ-Ċina wara rieżami ta' skadenza skont l-Artikolu 11(2) tar-Regolament tal-Kunsill (KE) Nru 1225/2009

29.6.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 170/19
               
            REGOLAMENT TA' IMPLIMENTAZZJONI TAL-KUMMISSJONI (UE) 2016/1046
      tat-28 ta' Ġunju 2016
      li jimponi dazju antidumping definittiv fuq importazzjonijiet ta' wajers tal-molibdenu li joriġinaw mir-Repubblika tal-Poplu taċ-Ċina wara rieżami ta' skadenza skont l-Artikolu 11(2) tar-Regolament tal-Kunsill (KE) Nru 1225/2009
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (1) (“ir-Regolament bażiku”), u b'mod partikolari l-Artikolu 11(2) tiegħu,
      Billi:
      A.   PROĊEDURA
      1.   Miżuri fis-seħħ
      
      
                  (1)
               
               
                  Wara investigazzjoni ta' antidumping (“l-investigazzjoni oriġinali”) skont l-Artikolu 5 tar-Regolament bażiku, il-Kunsill impona dazju antidumping definittiv fuq l-importazzjonijiet ta' ċerti wajers tal-molibdenu li joriġinaw mir-Repubblika tal-Poplu taċ-Ċina (“ir-RPĊ” jew “il-pajjiż ikkonċernat”), permezz tar-Regolament ta' Implimentazzjoni tal-Kummissjoni (UE) Nru 511/2010 (2) (il-“miżuri oriġinali”).
               
            
                  (2)
               
               
                  Il-miżuri oriġinali ħadu l-forma ta' dazju ad valorem ta' 64,3 %.
               
            
                  (3)
               
               
                  Fl-2012 u l-2013, wara żewġ investigazzjonijiet kontra ċ-ċirkomvenzjoni, il-miżuri oriġinali ġew l-ewwel estiżi għall-importazzjonijiet tal-wajers tal-molibdenu mill-Malasja (3) u, t-tieni, fuq l-importazzjonijiet tal-wajers tal-molibdenu mir-RPĊ, b'mill-inqas 97 % tal-piż tiegħu jikkonsisti f'molibdenu, b'dimensjoni ta' profil trasversali massimu li taqbeż il-1,35 mm imma ma taqbiżx l-4,0 mm (4). Fit-30 ta' Ottubru 2015, wara t-tielet investigazzjoni kontra ċ-ċirkomvenzjoni, il-miżuri ġew estizi għall-wajers tal-molibdenu b'mill-inqas 97 % tal-piż tiegħu jikkonsisti f'molibdenu, b'dimensjoni ta' profil trasversali massimu li taqbeż l-4,0 mm imma ma taqbiżx il-11,0 mm (5).
               
            2.   Bidu ta' rieżami ta' skadenza
      
      
                  (4)
               
               
                  Wara l-pubblikazzjoni ta' avviż ta' skadenza imminenti (6) tal-miżuri antidumping fis-seħħ, il-Kummissjoni rċeviet talba għall-bidu ta' rieżami ta' skadenza ta' dawn il-miżuri skont l-Artikolu 11(2) tar-Regolament bażiku.
               
            
                  (5)
               
               
                  It-talba tressqet minn Plansee SE (“l-applikant”), il-produttur ewlieni fl-Unjoni ta' wajer tal-molibdenu, li jirrappreżenta 90 % tal-produzzjoni totali tal-Unjoni.
               
            
                  (6)
               
               
                  It-talba hija bbażata fuq ir-raġunijiet li l-iskadenza tal-miżuri aktarx twassal għal rikorrenza ta' dumping u għal rikorrenza ta' dannu għall-industrija tal-Unjoni.
               
            
                  (7)
               
               
                  Fit-12 ta' Ġunju 2015, il-Kummissjoni bdiet rieżami tal-iskadenza skont l-Artikolu 11(2) tar-Regolament bażiku bl-għan li tiddetermina jekk l-iskadenza tal-miżuri x'aktarx li twassal għall-kontinwazzjoni jew rikorrenza ta' dumping u dannu. Hija ppubblikat notifika f'Il-Ġurnal Uffiċjali tal-Unjoni Ewropea
                      (7) (“in-Notifika ta' Bidu”).
               
            3.   Il-partijiet interessati
      
      
                  (8)
               
               
                  Fin-Notifika ta' Bidu, il-Kummissjoni stiednet lill-partijiet interessati jikkuntattjawha sabiex jipparteċipaw fl-investigazzjoni. Minbarra dan, il-Kummissjoni speċifikament infurmat lill-applikant, lil produtturi magħrufa oħra tal-Unjoni, lil produtturi esportaturi, importaturi u utenti fl-Unjoni li kien magħruf li kienu kkonċernati, u lill-awtoritajiet Ċiniżi dwar il-bidu tar-rieżami ta' skadenza u stednithom biex jipparteċipaw.
               
            
                  (9)
               
               
                  Il-partijiet interessati kollha kellhom l-opportunità biex jikkummentaw dwar il-bidu tar-rieżami u biex jitolbu smigħ mal-Kummissjoni u/jew l-Uffiċjal tas-Seduta fil-proċedimenti kummerċjali.
               
            3.1.   Kampjunar
      
      
                  (10)
               
               
                  Fin-Notifika ta' Bidu, il-Kummissjoni indikat li hija tista' tieħu kampjuni minn partijiet interessati, skont l-Artikolu 17 tar-Regolament bażiku.
               
            (a)   Il-kampjunar tal-importaturi
      
                  (11)
               
               
                  Biex tiddeċiedi jekk kienx meħtieġ li jittieħed kampjun u, jekk iva, biex tagħżel kampjun, il-Kummissjoni talbet lil importaturi mhux relatati sabiex jipprovdu l-informazzjoni speċifikata fin-Notifika ta' Bidu.
               
            
                  (12)
               
               
                  L-ebda importatur ma ppreżenta lilu nnifsu billi ta l-informazzjoni mitluba fin-Notifika ta' Bidu.
               
            (b)   Il-kampjunar ta' produtturi esportaturi fir-RPĊ
      
                  (13)
               
               
                  Minħabba li jidher li hemm għadd kbir ta' produtturi esportaturi fir-RPĊ, il-kampjunar kien previst fin-Notifika ta' Bidu.
               
            
                  (14)
               
               
                  Sabiex tiddeċiedi jekk it-teħid ta' kampjuni kienx meħtieġ u, jekk iva, biex tagħżel kampjun, il-Kummissjoni talbet lill-produtturi esportaturi fir-RPĊ sabiex jipprovdu l-informazzjoni speċifikata fin-Notifika ta' Bidu. Barra minn hekk, il-Kummissjoni talbet lill-Missjoni tar-RPĊ għall-Unjoni Ewropea biex tidentifika u/jew tikkuntattja produtturi esportaturi oħra, jekk ikun hemm, li jistgħu jkunu interessati li jipparteċipaw fl-investigazzjoni.
               
            
                  (15)
               
               
                  Kumpanija waħda biss fir-RPĊ ipprovdiet formola ta' kampjunar mimlija fid-29 ta' Ġunju 2015. Madankollu, l-informazzjoni pprovduta minn din il-kumpannija indikat li ma kien hemm l-ebda esportazzjonijiet tal-prodott ikkonċernat lejn l-Unjoni kif definiti fil-premessa 23 hawn taħt, iżda biss tipi oħra ta' wajer tal-molibdenu b'dimensjoni trasversali massima ta' aktar minn 4,0 mm. Il-kumpanija mbagħad ġiet mistiedna fil-25 ta' Awwissu 2015 sabiex tippreżenta kummenti jew informazzjoni fil-kuntest tar-rieżami ta' skadenza. Madankollu, il-kumpanija ma pprovdiet l-ebda tweġiba għal din l-istedina. Barra minn hekk, f'dak l-istadju tal-investigazzjoni l-kumpanija kkonċernata kienet involuta fl-investigazzjoni kontra ċ-ċirkomvenzjoni li wasslet għall-adozzjoni tar-Regolament (UE) 2015/1952. Abbażi ta' dawn il-kunsiderazzjonijiet, il-Kummissjoni qieset li din il-kumpanija ma jeħtieġx li tagħmel parti mill-kampjun.
               
            
                  (16)
               
               
                  Minħabba li l-ebda produttur esportatur Ċiniż ieħor ma ppreżenta ruħu, il-kampjunar ma kienx meħtieġ.
               
            3.2.   Il-kwestjonarji u ż-żjarat ta' kontroll
      
      
                  (17)
               
               
                  Il-Kummissjoni fittxet u kkontrollat l-informazzjoni kollha li qieset neċessarja għad-determinazzjoni tal-probabbiltà ta' kontinwazzjoni jew rikorrenza tad-dumping u d-danni li jirriżultaw u għad-determinazzjoni tal-interess tal-Unjoni.
               
            
                  (18)
               
               
                  Il-Kummissjoni bagħtet kwestjonarji liż-żewġ produtturi magħrufa tal-Unjoni. Produttur wieħed tal-Unjoni, (Plansee SE), li jirrappreżentaw madwar 90 % tal-bejgħ totali tal-industrija tal-Unjoni, wieġeb il-kwestjonarju. Il-produttur l-ieħor tal-Unjoni fl-11 ta' Mejju 2015 esprima x-xewqa li jibqa' newtrali fl-investigazzjoni u ma pprovdiex tweġiba għall-kwestjonarju li rċeva fit-12 ta' Ġunju 2015.
               
            
                  (19)
               
               
                  L-ebda kwestjonarju ma ntbagħt lill-produtturi esportaturi Ċiniżi peress li, kif ġie spjegat fil-premessi 13 sa 16, l-ebda wieħed minnhom ma ppreżenta ruħu.
               
            
                  (20)
               
               
                  Il-Kummissjoni bagħtet kwestjonarji lil disa' utenti li ppreżentaw ruħhom wara l-bidu u rċeviet ħames risposti mingħand l-utenti tal-prodott li qed jiġi rieżaminat.
               
            
                  (21)
               
               
                  Saret żjara waħda ta' kontroll skont l-Artikolu 16 tar-Regolament bażiku fil-bini tal-produttur tal-Unjoni Plansee SE, l-Awstrija.
               
            4.   Il-perjodu tal-investigazzjoni ta' rieżami u l-perjodu kkunsidrat
      
      
                  (22)
               
               
                  L-investigazzjoni tal-probabbiltà ta' kontinwazzjoni jew rikorrenza ta' dumping kopriet il-perjodu mill-1 ta' April 2014 sal-31 ta' Marzu 2015 (il-“perjodu tal-investigazzjoni ta' rieżami”). L-eżaminar tax-xejriet rilevanti għall-valutazzjoni tal-probabbiltà ta' kontinwazzjoni jew rikorrenza ta' dannu kopra l-perjodu mill-1 ta' Jannar 2012 sat-tmiem tal-perjodu tal-investigazzjoni ta' rieżami (il-“perjodu kkunsidrat”).
               
            B.   IL-PRODOTT IKKONĊERNAT U L-PRODOTT SIMILI
      1.   Il-prodott ikkonċernat
      
      
                  (23)
               
               
                  Il-prodott ikkonċernat huwa wajer tal-molibdenu, b'mill-inqas 99,95 % tal-piż tiegħu jikkonsisti f'molibdenu, b'dimensjoni ta' profil trasversali massimu li taqbeż il-1,35 mm imma ma taqbiżx l-4,0 mm, li joriġina mir-Repubblika tal-Poplu taċ-Ċina, fil-preżent ikklassifikat bil-kodiċi NM ex 8102 96 00.
               
            2.   Il-prodott simili
      
      
                  (24)
               
               
                  L-investigazzjoni wriet li dawn il-prodotti li ġejjin għandhom l-istess karatteristiċi fiżiċi u kimiċi bażiċi kif ukoll l-istess użi bażiċi:
                  
                              —
                           
                           
                              il-prodott ikkonċernat;
                           
                        
                              —
                           
                           
                              il-prodott li huwa mmanifatturat u mibjugħ fl-Unjoni mill-industrija tal-Unjoni.
                           
                        
            
                  (25)
               
               
                  Il-Kummissjoni kkonkludiet li dawn il-prodotti huma prodotti simili skont l-Artikolu 1(4) tar-Regolament bażiku.
               
            C.   IL-PROBABBILTÀ TA' KONTINWAZZJONI JEW RIKORRENZA TA' DUMPING
      1.   Kummenti preliminari
      
      
                  (26)
               
               
                  Skont l-Artikolu 11(2) tar-Regolament bażiku, ġie eżaminat jekk id-dumping kienx qed iseħħ u jekk l-iskadenza tal-miżuri eżistenti kellhiex il-probabbiltà li twassal għall-kontinwazzjoni jew rikorrenza ta' dumping.
               
            
                  (27)
               
               
                  Kif imsemmi hawn fuq fil-premessa 16, l-ebda wieħed mill-produtturi esportaturi Ċiniżi ma kkoopera fl-investigazzjoni kurrenti u għalhekk kellu jsir użu mill-fatti disponibbli skont l-Artikolu 18 tar-Regolament bażiku.
               
            
                  (28)
               
               
                  F'dan ir-rigward, l-awtoritajiet Ċiniżi ġew infurmati kif dovut li bħala konsegwenza għan-nuqqas ta' koperazzjoni mill-produtturi esportaturi Ċiniżi, il-Kummissjoni setgħet tapplika l-Artikolu 18 tar-Regolament bażiku għar-riżultati fir-rigward tar-RPĊ. F'dan ir-rigward il-Kummissjoni ma rċeviet l-ebda kumment.
               
            
                  (29)
               
               
                  Għaldaqstant, skont l-Artikolu 18(1) tar-Regolament bażiku, ir-riżultati fir-rigward tal-probabbiltà ta' kontinwazzjoni jew rikorrenza ta' dumping stabbiliti hawn taħt kienu bbażati fuq il-fatti disponibbli. Għal dan l-għan sar użu mit-talba għar-rieżami ta' skadenza, l-istatistiċi tal-Eurostat, id-dejta miġbura mill-Istati Membri skont l-Artikolu 14(6) tar-Regolament bażiku (“il-bażi tad-dejta tal-Artikolu 14(6)”) u d-dejta miġbura matul il-każijiet preċedenti (ara l-premessa 3) dwar l-istess prodott ikkonċernat. Ġiet analiżżata wkoll il-Bażi tad-Dejta tal-Istatistika Ċiniża dwar l-Esportazzjoni. Madankollu, l-analiżi turi li l-istruttura ta' kodifikazzjoni tagħha għall-prodott ikkonċernat ma kinitx preċiża biżżejjed biex tipprovdi informazzjoni utli. Għalhekk, dan is-sors ta' informazzjoni ma setax jintuża.
               
            2.   Dumping matul il-perjodu tal-investigazzjoni ta' rieżami
      
      2.1.   Pajjiż analogu
      
      
                  (30)
               
               
                  Skont l-Artikolu 2(7)(a) tar-Regolament bażiku, il-valur normali għandu jiġi determinat abbażi tal-prezz jew tal-valur kostrutt f'pajjiż terz b'ekonomija tas-suq. Għal dan il-għan, kellu jintgħażel pajjiż terz b'ekonomija tas-suq (“il-pajjiż analogu”).
               
            
                  (31)
               
               
                  L-Istati Uniti ntuża bħala pajjiż analogu fl-investigazzjoni oriġinali. Fin-Notifika ta' Bidu ta' din l-investigazzjoni, il-Kummissjoni pproponiet li tintuża l-Indja bħala pajjiż analogu minħabba li l-produttur fl-Istati Uniti waqaf jipproduċi wajer tal-molibdenu mill-perjodu tal-investigazzjoni tal-investigazzjoni oriġinali. Il-Kummissjoni stiednet lill-partijiet biex jikkummentaw dwar kemm hija xierqa din l-għażla iżda l-ebda waħda mill-partijiet ma pprovdiet kummenti.
               
            
                  (32)
               
               
                  Il-Kummissjoni fittxet informazzjoni dwar produtturi ta' wajer tal-molibdenu f'pajjiżi analogi potenzjali oħra u kkuntattjat l-Indja, il-Ġappun, il-Messiku, l-Ukrajna u l-Istati Uniti billi stiednet lill-produtturi magħrufa kollha ta' wajer tal-molibdenu f'dawn il-pajjiżi jipprovdu l-informazzjoni meħtieġa.
               
            
                  (33)
               
               
                  L-ebda waħda mill-kumpaniji kkuntattjati f'dawn il-pajjiżi ma qablet li tikkoopera fl-investigazzjoni. Barra minn hekk, ma hemm l-ebda indikazzjoni li l-produzzjoni tal-wajers tal-molibdenu tista' qed issiru f'xi pajjiżi oħra. Għalhekk, il-Kummissjoni kellha terġa' lura lejn is-suq tal-Unjoni bħala l-unika għażla possibbli biex jiġi ddeterminat il-valur normali, skont l-Artikolu 2(7)(a) tar-Regolament bażiku.
               
            2.2.   Valur normali
      
      
                  (34)
               
               
                  L-informazzjoni dwar il-produzzjoni u l-bejgħ tal-prodott simili fis-suq tal-Unjoni li waslet mingħand iż-żewġ produtturi tal-Unjoni ntużat bħala bażi għad-determinazzjoni tal-valur normali applikabbli għal produtturi esportaturi fir-RPĊ.
               
            
                  (35)
               
               
                  Skont l-Artikolu 2(2) tar-Regolament bażiku, il-Kummissjoni l-ewwel eżaminat jekk il-volum totali tal-bejgħ domestiku għall-produtturi li kkooperaw fl-Unjoni kienx rappreżentattiv matul il-perjodu tal-investigazzjoni ta' rieżami. Dan il-bejgħ tqies bħala rappreżentattiv jekk il-volum totali tal-bejgħ lil konsumaturi indipendenti kien jirrappreżenta mill-inqas 5 % tal-volum totali tal-bejgħ Ċiniż għall-esportazzjoni tal-prodott ikkonċernat lejn l-Unjoni matul il-perjodu tal-investigazzjoni ta' rieżami. Fuq din il-bażi, il-bejgħ tal-prodott simili tal-industrija tal-Unjoni fis-suq tal-Unjoni kien rappreżentattiv.
               
            
                  (36)
               
               
                  L-investigazzjoni stabbilixxiet li l-prezz tal-bejgħ medju peżat tal-industrija tal-Unjoni kien profittabbli matul il-perjodu tal-investigazzjoni ta' rieżami u għalhekk seta' jitqies bħala li sar fl-andament normali tal-kummerċ skont l-Artikolu 2(4) tar-Regolament bażiku.
               
            
                  (37)
               
               
                  Il-bejgħ tal-industrija tal-Unjoni fis-suq tal-Unjoni kien profittabbli matul il-perjodu tal-investigazzjoni ta' rieżami u sar fi kwantitajiet rappreżentattivi. Għalhekk, il-valur normali kien ibbażat fuq il-prezz tal-bejgħ tal-prodott simili mitlub mill-industrija tal-Unjoni lil klijenti indipendenti fl-Unjoni.
               
            2.3.   Il-prezz tal-esportazzjoni
      
      
                  (38)
               
               
                  Kif imsemmi fil-premessa 27 hawn fuq, minħabba n-nuqqas ta' kooperazzjoni mill-produtturi esportaturi Ċiniżi, il-prezz tal-esportazzjoni ġie bbażat fuq fatti disponibbli skont l-Artikolu 18 tar-Regolament bażiku, jiġifieri fuq il-“bażi tad-dejta tal-Artikolu 14(6)” kontroverifikata bl-informazzjoni pprovduta fit-talba u l-istatistika tal-Eurostat.
               
            2.4.   Tqabbil
      
      
                  (39)
               
               
                  Il-Kummissjoni qabblet il-valur normali u l-prezz tal-esportazzjoni fuq bażi ta' kif joħroġ mill-fabbrika. Minħabba n-nuqqas ta' kooperazzjoni mill-produtturi esportaturi Ċiniżi, it-tipi ta' prodotti esportati mir-RPĊ ma setgħux jiġu determinati. Għalhekk, ma kienx possibbli paragun skont it-tip ta' prodott. Fejn dan kien iġġustifikat għall-iskop ta' paragun ġust, il-prezz tal-esportazzjoni u l-valur normali ġew aġġustati għad-differenzi li jaffettwaw il-prezzijiet u l-paragunabilità tal-prezzijiet skont l-Artikolu 2(10) tar-Regolament bażiku. Saru aġġustamenti għall-ispejjeż tat-trasport (domestiku u trasport bil-baħar), l-ispejjeż tal-assigurazzjoni u l-ħlasijiet tal-approvazzjoni doganali, abbażi ta' informazzjoni miġbura fl-investigazzjoni oriġinali.
               
            2.5.   Marġni tad-dumping
      
      
                  (40)
               
               
                  Il-Kummissjoni qabblet il-valur normali medju peżat mal-prezz tal-esportazzjoni medju peżat skont l-Artikolu 2(11) u (12) tar-Regolament bażiku.
               
            
                  (41)
               
               
                  Fuq il-bażi ta' dan, il-marġni tad-dumping medju peżat espress bħala perċentwali tal-prezz fil-fruntiera tal-Unjoni fuq bażi tal-kost, l-assigurazzjoni u t-trasport (cost, insurance, freight, “CIF”), bid-dazju mhux imħallas, kien ta' aktar minn 49,6 %.
               
            3.   Żvilupp tal-importazzjonijiet f'każ li jiġu revokati l-miżuri
      
      
                  (42)
               
               
                  Wara li rriżulta dumping matul il-perjodu tal-investigazzjoni ta' rieżami, il-Kummissjoni investigat il-probabbiltà ta' kontinwazzjoni ta' dumping fil-każ li l-miżuri jitħallew jiskadu. Ġew analizzati l-elementi li ġejjin: il-kapaċità tal-produzzjoni u l-kapaċità żejda fir-RPĊ, l-imġiba tal-esportaturi Ċiniżi f'pajjiżi terzi oħra u kemm hu attraenti s-suq tal-Unjoni.
               
            3.1.   Il-kapaċità ta' produzzjoni u l-kapaċità żejda fir-RPĊ
      
      
                  (43)
               
               
                  Fin-nuqqas ta' informazzjoni disponibbli pubblikament u minħabba n-nuqqas ta' kooperazzjoni mill-produtturi esportaturi Ċiniżi, il-kapaċità ta' produzzjoni u l-kapaċità żejda fir-RPĊ ġew stabbiliti abbażi ta' stimi pprovduti mill-applikant fit-talba tiegħu u abbażi tal-aħjar għarfien tiegħu tas-suq. Dawn l-istimi setgħu jiġu kontroverifikati mad-dejta miġbura matul l-investigazzjoni oriġinali u l-investigazzjoni kontra ċ-ċirkomvenzjoni konkluża f'Ottubru 2015 imsemmija fil-premessa 3, u nstab li huma raġonevoli.
               
            
                  (44)
               
               
                  Fuq din il-bażi, matul il-perjodu tal-investigazzjoni ta' rieżami, il-kapaċità tal-produzzjoni kienet madwar 3 400 tunnellata, il-produzzjoni attwali ta' madwar 750 tunnellata u ta' kapaċità żejda għaldaqstant madwar 2 650 tunnellata. Il-kapaċità żejda stmata kienet tirrappreżenta diversi darbiet il-konsum tal-Unjoni matul il-perjodu tal-investigazzjoni ta' rieżami. Minħabba l-attrattività tas-suq tal-Unjoni, deskritt hawn taħt fil-premessi 48 u 50, huwa probabbli li parti kbira minn din il-kapaċità żejda se tintuża għall-produzzjoni ta' esportazzjonijiet lejn l-Unjoni.
               
            
                  (45)
               
               
                  Il-kapaċità kbira żejda stmata fir-RPĊ turi li hemm potenzjal sinifikanti biex il produtturi Ċiniżi jżidu l-esportazzjonijiet tagħhom. Il-konsum ta' wajer tal-molibdenu jiddependi ħafna fuq il-produzzjoni ta' kaxxi tal-gerijiet manwali tal-industrija tal-manifattura tal-karozzi u t-trakkijiet. Filwaqt li huwa veru li l-konsum ta' wajer tal-molibdenu fis-suq domestiku Ċiniż jista' jiżdied fil-perspettiva ta' settur awtomobilistiku li qed jikber fir-RPĊ, il-kapaċità żejda teċċedi sew il-konsum tal-Unjoni. Għalhekk, anke bis-suppożizzjoni ta' żieda fil-konsum domestiku fir-RPĊ, huwa probabbli li xorta se jibqgħu kapaċitajiet żejda sinifikanti u b'potenzjal kbir għall-esportazzjoni. Barra minn hekk, il-potenzjal kummerċjali għal żieda fid-domanda fi swieq importanti oħra tal-manifattura tal-karozzi bħall-Istati Uniti, il-Ġappun, il-Korea u l-Amerika ta' Isfel huwa żgħir ħafna għaliex dawn jikkonċentraw l-aktar fuq kaxxi tal-gerijiet awtomatiċi li ma jużawx il-wajer tal-molibdenu.
               
            
                  (46)
               
               
                  Għalhekk, jekk il-miżuri jitħallew jiskadu fl-Unjoni, minħabba l-kapaċità żejda kbira fir-RPĊ b'domanda limitata għall-prodott fis-swieq ta' pajjiżi terzi oħra kbar kif ukoll il-fatt li, x'aktarx, parti kbira ta' din il-kapaċità żejda Mhux se tkun assorbita mill-konsum domestiku Ċiniż, l-esportaturi Ċiniżi se jkollhom inċentivi b'saħħithom biex idawru l-esportazzjonijiet tagħhom lejn is-suq tal-Unjoni.
               
            3.2.   L-imġiba tal-esportazzjoni Ċiniża f'pajjiżi terzi oħra
      
      
                  (47)
               
               
                  Ma kien hemm l-ebda informazzjoni disponibbli dwar il-prezzijiet medji tal-esportazzjonijiet Ċiniżi lejn swieq ta' pajjiżi terzi. L-applikant ressaq żewġ kwotazzjonijiet tal-prezzijiet tal-esportazzjonijiet Ċiniżi lejn swieq terzi għal kwantità totali ta' 20 tunnellata li jikkorrispondu għal madwar 6 % tal-konsum tal-Unjoni. Dawn il-kwotazzjonijiet urew livelli ta' prezzijiet aktar baxxi mil-livell tal-prezz kurrenti fl-Unjoni. Barra minn hekk, il-kumpanija Ċiniża msemmija fil-premessa 15 irrapportat fil-formola ta' kampjunar tagħha li hija kienet biegħet kwantità negliġibbli ta' wajer tal-molibdenu b'dimensjoni trasversali massima li taqbeż l-4,0 mm lill-Korea ta' Isfel, b'livell ta' prezz irħas minn dak tal-prezzijiet kurrenti fl-Unjoni.
               
            3.3.   L-attrattività tas-suq tal-Unjoni
      
      
                  (48)
               
               
                  L-investigazzjoni wriet li, meta jitqiesu l-aħħar prattiki ppruvati ta' ċirkomvenzjoni msemmija hawn fuq fil-premessa 3, il-produtturi esportaturi Ċiniżi rnexxielhom jespandu s-sehem diġà sinifikanti tas-suq tagħhom u l-volumi ta' importazzjoni fis-suq tal-Unjoni matul il-perjodu kkunsidrat b'7 % u 9 % rispettivament kif deskritt fit-Tabella 2 hawn taħt. Is-sehem tas-suq Ċiniż kien ivarja bejn il-15 % u l-35 % matul il-perjodu kkunsidrat.
               
            
                  (49)
               
               
                  Il-prattiki ta' evażjoni fl-imgħoddi, iż-żieda fis-sehem tas-suq matul il-perjodu kkunsidrat u l-livell tagħhom, huma indikazzjoni qawwija li s-suq tal-Unjoni jibqa' attraenti għall-esportaturi Ċiniżi.
               
            
                  (50)
               
               
                  Fuq il-bażi tal-informazzjoni mressqa mill-applikant, il-prezzijiet tal-esportazzjoni Ċiniżi fis-suq tal-Unjoni huma ogħla mill-prezzijiet ta' esportazzjoni Ċiniżi lejn swieq terzi oħrajn. Dan jindika li s-suq tal-Unjoni huwa attraenti f'termini ta' livelli tal-prezz minħabba li l-esportazzjoni lejn l-Unjoni tiġġenera profitti ogħla. Barra minn hekk, kif spjegat hawn fuq fil-premessa 45, minħabba d-differenzi tekniċi tas-settur awtomobilistiku fi swieq kbar oħrajn li jipproduċu l-karozzi, l-esportazzjonijiet ta' wajers tal-molibdenu huma limitati għal swieq fejn is-settur awtomobilistiku juża kaxxi tal-gerijiet manwali, li fosthom l-Unjoni hija wieħed mill-ikbar. Tabilħaqq, is-suq tal-Unjoni jibqa' l-akbar suq ta' wajer tal-molibdenu minħabba li l-industrija żviluppata tagħha tal-karozzi u tat-trakkijiet għadha tuża l-kaxxi tal-gerijiet manwali.
               
            3.4.   Il-konklużjoni dwar il-probabbiltà ta' kontinwazzjoni ta' dumping
      
      
                  (51)
               
               
                  Bħala konklużjoni, huwa stmat li l-kapaċità żejda kbira disponibbli fir-RPĊ, il-ħila li tirriżulta biex il-produtturi esportaturi Ċiniżi jżidu l-volumi ta' produzzjoni u ta' bejgħ dirett lejn l-Unjoni u l-attrattività tas-suq tal-Unjoni, jindikaw li revoka tal-miżuri x'aktarx tirriżulta f'żieda sinifikanti ta' esportazzjonijiet lejn l-Unjoni. Meta wieħed iqis il-marġni tad-dumping li nstab matul il-perjodu tal-investigazzjoni ta' rieżami, huwa wkoll probabbli li l-esportazzjonijiet futuri se jsiru bi prezzijiet iddampjati b'mod sinifikanti. Għalhekk huwa kkunsidrat li hemm probabbiltà kbira ta' kontinwazzjoni ta' dumping jekk il-miżuri antidumping kurrenti jitħallew jiskadu.
               
            D.   IL-PROBABBILTÀ TA' KONTINWAZZJONI JEW RIKORRENZA TA' DANNU
      1.   Id-definizzjoni tal-industrija tal-Unjoni u tal-produzzjoni tal-Unjoni
      
      
                  (52)
               
               
                  L-industrija tal-Unjoni ma għaddiet minn l-ebda tibdil strutturali qawwi mill-investigazzjoni oriġinali 'hawn. Matul il-perjodu tal-investigazzjoni ta' rieżami, il-prodott simili kien manifatturat minn madwar żewġ produtturi fl-Unjoni. Huma jikkostitwixxu l-industrija tal-Unjoni skont it-tifsira tal-Artikolu 4(1) tar-Regolament bażiku.
               
            2.   Konsum tal-Unjoni
      
      
                  (53)
               
               
                  Il-Kummissjoni stabbilixxiet il-konsum tal-Unjoni billi għaddet (i) il-volumi tal-bejgħ fis-suq tal-Unjoni miż-żewġ produtturi tal-Unjoni u (ii) il-volum totali tal-importazzjoni. Il-volum tal-importazzjoni mir-RPĊ kien ikkalkolat billi għaddet il-volumi tal-importazzjoni estratti mill-bażi tad-dejta tal-Artikolu 14(6) u l-volumi ta' wajer tal-molibdenu ta' ċirkomvenzjoni li ġew identifikati fl-aħħar investigazzjoni kontra ċ-ċirkomvenzjoni, minħabba li r-Regolament (UE) 2015/1952 jaggrega d-dejta tal-aħħar żewġ investigazzjonijiet kontra ċ-ċirkomvenzjoni msemmija fil-premessa 3 u għalhekk hija bbażata fuq l-aktar sett komprensiv ta' dejta. Ma kienx hemm importazzjonijiet minn pajjiżi terzi matul il-perjodu kollu kkunsidrat.
               
            
                  (54)
               
               
                  Billi l-industrija tal-Unjoni hija magħmula minn żewġ produtturi biss għal raġunijiet ta' kunfidenzjalità ċ-cifri kellhom jiġu indiċjati jew jingħataw fuq firxa.
               
            
                  (55)
               
               
                  Abbażi ta' dan, il-konsum tal-Unjoni żviluppa kif ġej:
                  
                     Tabella
                  
                  
                     Il-konsum indiċjat tal-Unjoni
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              Il-perjodu tal-investigazzjoni ta' rieżami
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 104
                              
                           
                           
                              
                                 103
                              
                           
                           
                              
                                 102
                              
                           
                        
                              
                                          
                                             Sors:
                                          
                                       
                                       
                                          Dejta mill-industrija tal-Unjoni, il-bażi tad-dejta tal-Artikolu 14(6), l-aħħar investigazzjoni kontra ċ-ċirkomvenzjoni, l-Eurostat.
                                       
                                    
                        
            
                  (56)
               
               
                  Matul il-perjodu kkunsidrat, il-konsum tal-Unjoni baqa' relattivament stabbli u żdied bi 2 % biss. B'mod aktar speċifiku, il-konsum tal-Unjoni żdied b'4 % sal-2013 u mbagħad żdied marġinalment bi 2 % bejn l-2013 u fil-perjodu tal-investigazzjoni ta' rieżami.
               
            
                  (57)
               
               
                  Il-konsum relattivament stabbli fl-Unjoni ta' wajer tal-molibdenu jista' jiġi spjegat l-aktar mill-iżvilupp tal-industrija tal-karozzi matul il-perjodu kkunsidrat, li wkoll baqa' stabbli matul l-istess perjodu.
               
            3.   Importazzjonijiet mill-pajjiż ikkonċernat
      
      3.1.   Il-volum u s-sehem mis-suq tal-importazzjonijiet mill-pajjiż ikkonċernat
      
      
         Tabella 2
      
      
         Il-volum indiċjat tal-importazzjoni u s-sehem mis-suq
      
      
                  Pajjiż
               
               
                   
               
               
                  2012
               
               
                  2013
               
               
                  2014
               
               
                  Il-perjodu tal-investigazzjoni ta' rieżami
               
            
                  Ir-RPĊ
               
               
                  Volum tal-esportazzjoni
                  
                     Indiċi (2012 = 100)
                  
               
               
                  
                     100
                  
               
               
                  
                     75
                  
               
               
                  
                     99
                  
               
               
                  
                     109
                  
               
            
                  Sehem mis-suq
                  
                     Indiċi (2012 = 100)
                  
               
               
                  
                     100
                  
               
               
                  
                     72
                  
               
               
                  
                     97
                  
               
               
                  
                     107
                  
               
            
                  
                              
                                 Sors:
                              
                           
                           
                              Dejta mill-industrija tal-Unjoni, il-bażi tad-dejta tal-Artikolu 14(6), l-aħħar investigazzjoni kontra ċ-ċirkomvenzjoni, l-Eurostat.
                           
                        
            
                  (58)
               
               
                  Kif deskritt fil-premessa 53, il-volumi ta' importazzjoni mir-RPĊ ġew ikkalkulati bis-somma tal-volumi ta' importazzjoni estratti mill-bażi tad-dejta tal-Artikolu 14(6) u l-volumi tal-importazzjoni tal-wajer tal-molibdenu ta' ċirkomvenzjoni li ġew identifikati fl-aħħar investigazzjoni kontra ċ-ċirkomvenzjoni. Peress li din tal-aħħar kellha tiġi trattata bħala kunfidenzjali (8), iċ-ċifri fit-Tabella 2 ta' hawn fuq kellhom jiġu indiċjati.
               
            
                  (59)
               
               
                  Abbażi ta' dan, tul il-perjodu kkunsidrat il-volumi ta' importazzjoni żdiedu b'9 %. Dawn waqgħu b'mod sinifikanti fl-2013 (b'25 %) u minn dak iż-żmien kibru b'mod stabbli (b'46 % fil-perjodu tal-investigazzjoni tar-rieżami meta mqabbla mal-2013).
               
            
                  (60)
               
               
                  Il-volumi ta' importazzjonijiet tal-prodott ikkonċernat lejn l-Unjoni żdiedu aktar mill-konsum tal-Unjoni. Dan irriżulta f'żieda tas-sehem mis-suq tal-importazzjonijiet Ċiniżi b'7 % matul il-perjodu kkunsidrat. Is-sehem fis-suq wera xejriet simili għall-volumi ta' importazzjoni. B'mod aktar speċifiku, is-sehem mis-suq naqas bi 28 % fl-2013 u żdied b' 46 % fil-perjodu tal-investigazzjoni ta' rieżami meta mqabbel mal-2013, f'konformità mat-tnaqqis fil-volumi tal-importazzjoni fl-2013 u ż-żieda fil-volum tal-importazzjonijiet fl-2014 u fil-perjodu tal-investigazzjoni ta' rieżami.
               
            
                  (61)
               
               
                  It-tnaqqis kemm fil-volumi kif ukoll fis-sehem mis-suq fl-2013 kien konsegwenza tal-bidu ta' investigazzjoni kontra ċ-ċirkomvenzjoni li wasslet biex id-dazju antidumping definittiv fuq l-importazzjonijiet tal-wajer tal-molibdenu jiġi estiż għal importazzjonijiet ta' prodott kemxejn modifikat mir-RPĊ (ara l-premessa 3 — nota 3 f'qiegħ il-paġna).
               
            
                  (62)
               
               
                  Is-sehem mis-suq tal-importazzjonijiet Ċiniżi fil-bidu tal-perjodu kkunsidrat kien f'livell sinifikanti fil-medda ta' 15 % sa 35 %. Kif imsemmi fil-premessa 48, il-produtturi esportaturi Ċiniżi rnexxielhom jespandu s-sehem tas-suq sinifikanti tagħhom b'7 % matul il-perjodu kkunsidrat, minkejja d-dazji fis-seħħ, l-aktar minħabba l-prattiki ta' ċirkomvenzjoni tagħhom.
               
            3.2.   Il-prezzijiet tal-importazzjonijiet mill-pajjiż ikkonċernat
      
      
                  (63)
               
               
                  Minħabba n-nuqqas ta' kooperazzjoni tal-produtturi esportaturi Ċiniżi, kif spjegat fil-premessa 38, il-prezzijiet tal-importazzjoni ġew stabbiliti abbażi tad-dejta tal-Artikolu 14(6) u kontroverifikati bl-informazzjoni pprovduta fit-talba u l-istatistika tal-Eurostat. It-tabella ta' hawn taħt turi l-prezz medju tal-importazzjonijiet mir-RPĊ:
                  
                     Tabella 3
                  
                  
                     Prezzijiet tal-importazzjoni indiċjati
                      (*)
                  
                  
                              Pajjiż
                           
                           
                               
                           
                           
                              2012
                           
                           
                              2013
                           
                           
                              2014
                           
                           
                              Il-perjodu tal-investigazzjoni ta' rieżami
                           
                        
                              Ir-RPĊ
                           
                           
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 97
                              
                           
                           
                              
                                 89
                              
                           
                           
                              
                                 87
                              
                           
                        
                              
                                 Sors: Bażi tad-dejta tal-Artikolu 14(6).
                           
                        
            
                  (64)
               
               
                  Bejn l-2012 u l-perjodu tal-investigazzjoni ta' rieżami, il-prezz medju tal-importazzjonijiet tal-prodott ikkonċernat li joriġinaw fir-RPĊ naqas kontinwament u kumplessivament bi 13 %.
               
            3.3.   It-twaqqigħ tal-prezz
      
      
                  (65)
               
               
                  Il-Kummissjoni ddeterminat it-twaqqigħ tal-prezz matul il-perjodu tal-investigazzjoni ta' rieżami billi qabblet il-prezz tal-bejgħ medju mitlub minn Plansee SE fis-suq tal-Unjoni, aġġustat għal-livell tal-prezz mill-fabbrika u l-prezz medju tal-importazzjonijiet mill-pajjiż ikkonċernat għall-ewwel klijent indipendenti fis-suq tal-Unjoni, stabbiliti fuq il-bażi ta' kost, assigurazzjoni u trasport (CIF) abbażi tad-dejta miksuba mill-bażi tad-dejta tal-Artikolu 14(6), kif spjegat fil-premessa 38. inkluż id-dazju antidumping.
               
            
                  (66)
               
               
                  Kif imsemmi hawn fuq fil-premessa 39, minħabba n-nuqqas ta' kooperazzjoni mill-produtturi esportaturi Ċiniżi, it-tipi ta' prodotti esportati mir-RPĊ lejn l-Unjoni ma setgħux jiġu determinati. Għalhekk, ma kienx possibbli paragun fuq il-bażi tat-tip. Dan il-paragun fil-prezzijiet sar abbażi tal-prezzijiet medju, aġġustati kif dovut meta meħtieġ, u wara li tnaqqsu r-ribassi u l-iskonti. Ir-riżultat tat-tqabbil ingħata bħala perċentwal tal-fatturat ipotetiku tal-industrija tal-Unjoni matul il-perjodu tal-investigazzjoni ta' rieżami.
               
            
                  (67)
               
               
                  Il-paragun wera li ma kien hemm l-ebda twaqqigħ tal-prezzijiet matul il-perjodu tal-investigazzjoni ta' rieżami. Madankollu, meta jitnaqqas id-dazju antidumping ta' 64,3 % fis-seħħ, il-marġni tat-twaqqigħ tal-prezz jkun jammonta għal 25,9 %.
               
            3.4.   Importazzjonijiet minn pajjiżi terzi
      
      
                  (68)
               
               
                  Kif imsemmi fil-premessa 53, ma kienx hemm importazzjonijiet minn pajjiżi oħra għajr ir-RPĊ matul il-perjodu kkunsidrat.
               
            4.   Is-sitwazzjoni ekonomika tal-industrija tal-Unjoni
      
      4.1.   Rimarki ġenerali
      
      
                  (69)
               
               
                  Skont l-Artikolu 3(5) tar-Regolament bażiku, l-eżaminar tal-impatt tal-importazzjonijiet li huma oġġett ta' dumping fuq l-industrija tal-Unjoni kien jinkludi evalwazzjoni tal-indikaturi ekonomiċi kollha li influwenzaw l-istat tal-industrija tal-Unjoni matul il-perjodu kkunsidrat.
               
            
                  (70)
               
               
                  Il-ġabriet ta' dejta disponibbli għall-Kummissjoni biex jiġi ddeterminat id-dannu kienu differenti għall-indikaturi tad-dannu makroekonomiċi u mikroekonomiċi. Għal indikaturi makroekonomiċi, il-Kummissjoni setgħet tibbaża ruħha fuq it-tweġiba ta' Plansee SE għall-kwestjonarju u, fir-rigward tal-produttur magħruf l-ieħor tal-Unjoni, fuq id-dejta li tikkonċerna lil dan il-produttur ipprovduta minn Plansee SE fit-talba tagħha. Għal indikaturi mikroekonomiċi, it-talba madankollu ma kinitx tinkludi dejta rigward il-qagħda tat-tieni produttur, u minħabba li dan il-produttur ma pprovdiex tweġiba għall-kwestjonarju, il-Kummissjoni kellha tibbaża ruħha fuq l-informazzjoni li tinsab fit-tweġiba għall-kwestjonarju ta' Plansee SE. Billi Plansee SE tirrappreżenta madwar 90 % tal-bejgħ totali tal-Unjoni, il-Kummissjoni kkunsidrat li d-dejta vverifikata tagħha dwar l-indikaturi mikroekonomiċi kienet tirrifletti stampa ġusta tas-sitwazzjoni tal-industrija kollha tal-Unjoni.
               
            
                  (71)
               
               
                  L-indikaturi makroekonomiċi huma: il-produzzjoni, il-kapaċità tal-produzzjoni, l-użu tal-kapaċità, il-volum ta' bejgħ, is-sehem mis-suq, it-tkabbir, l-impjiegi, il-produttività, il-kobor tal-marġni tad-dumping u l-irkupru minn dumping tal-passat.
               
            
                  (72)
               
               
                  L-indikaturi mikroekonomiċi huma: il-prezzijiet medji ta' unità, il-kost unitarju, il-kostijiet lavorattivi, l-inventarji, il-profittabilità, il-flussi tal-flus, l-investimenti, ir-redditu fuq l-investimenti u l-kapaċità tal-ġenerazzjoni ta' kapital.
               
            
                  (73)
               
               
                  Instab li ż-żewġ settijiet ta' dejta huma rappreżentattivi tas-sitwazzjoni ekonomika tal-industrija tal-Unjoni.
               
            4.2.   Indikaturi makroekonomiċi
      
      (a)   Il-produzzjoni, il-kapaċità tal-produzzjoni u l-użu tal-kapaċità
      
                  (74)
               
               
                  Il-produzzjoni totali tal-Unjoni, il-kapaċità tal-produzzjoni u l-użu tal-kapaċità żviluppaw matul il-perjodu kkunsidrat kif ġej:
                  
                     Tabella 4
                  
                  
                     Il-produzzjoni, il-kapaċità produttiva u l-użu tal-kapaċità tal-produtturi tal-Unjoni
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              Il-perjodu tal-investigazzjoni ta' rieżami
                           
                        
                              Volum ta' produzzjoni
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 113
                              
                           
                           
                              
                                 102
                              
                           
                           
                              
                                 98
                              
                           
                        
                              Kapaċità ta' produzzjoni
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 99
                              
                           
                           
                              
                                 98
                              
                           
                           
                              
                                 98
                              
                           
                        
                              Użu tal-kapaċità
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 114
                              
                           
                           
                              
                                 105
                              
                           
                           
                              
                                 100
                              
                           
                        
                              
                                 Sors: Dejta pprovduta mill-industrija tal-Unjoni.
                           
                        
            
                  (75)
               
               
                  Matul il-perjodu kkunsidrat il-volum ta' produzzjoni naqas marġinalment bi 2 %. B'mod aktar speċifiku, l-ewwel naqas bi 13 % sal-2013 u mbagħad żdied marġinalment b'aktar minn 13 % fil-perjodu tal-investigazzjoni ta' rieżami meta mqabbel mal-2013.
               
            
                  (76)
               
               
                  Il-kapaċità tal-produzzjoni tal-industrija naqset gradwalment u ġeneralment bi 2 % matul il-perjodu kkunsidrat.
               
            
                  (77)
               
               
                  Bħala riżultat taż-żieda fil-volum tal-produzzjoni u tnaqqis żgħir fil-kapaċità tal-produzzjoni fl-2013, l-użu tal-kapaċità żdied b'14 % fl-2013 meta mqabbel mal-2012. Wara l-2013, l-użu tal-kapaċità naqas biex laħaq il-livelli tal-2012. Għalhekk, b'mod ġenerali, l-użu tal-kapaċità baqa' stabbli matul il-perjodu kkunsidrat.
               
            (b)   Il-volum tal-bejgħ u s-sehem mis-suq
      
                  (78)
               
               
                  Il-volum tal-bejgħ u s-sehem mis-suq tal-industrija tal-Unjoni żviluppaw hekk matul il-perjodu kkunsidrat:
                  
                     Tabella 5
                  
                  
                     Volum tal-bejgħ u sehem mis-suq tal-produtturi tal-Unjoni
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              Il-perjodu tal-investigazzjoni ta' rieżami
                           
                        
                              Volum tal-bejgħ fl-Unjoni
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 113
                              
                           
                           
                              
                                 104
                              
                           
                           
                              
                                 100
                              
                           
                        
                              Sehem mis-suq
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 109
                              
                           
                           
                              
                                 101
                              
                           
                           
                              
                                 98
                              
                           
                        
                              
                                 Sors: Dejta pprovduta mill-industrija tal-Unjoni.
                           
                        
            
                  (79)
               
               
                  Il-bejgħ totali tal-industrija tal-Unjoni fis-suq tal-Unjoni baqa' stabbli matul il-perjodu kkunsidrat. Il-bejgħ tal-industrija tal-Unjoni żdied bi 13 % sal-2013 u mbagħad naqas kontinwament bi 12 % sal-perjodu tal-investigazzjoni ta' rieżami biex laħaq il-livelli tal-2012. Iż-żieda fil-bejgħ tal-industrija tal-Unjoni fl-2013 huwa primarjament konsegwenza tal-bidu ta' investigazzjoni kontra ċ-ċirkomvenzjoni li wasslet għall-estensjoni tad-dazji antidumping definittivi fuq l-importazzjonijiet ta' wajer tal-molibdenu fuq importazzjonijiet ta' prodott kemxejn modifikat mir-RPĊ (ara l-premessa 3 — nota 3 ta' qiegħ il-paġna). B'konsegwenza ta' dan, is-sehem mis-suq tal-industrija tal-Unjoni żdied b'9 % fl-2013. Imbagħad naqas kontinwament b'10 % fil-perjodu tal-investigazzjoni ta' rieżami meta mqabbel mal-2013. B'mod globali, is-sehem mis-suq tal-industrija tal-Unjoni naqas bi 2 %.
               
            (c)   It-tkabbir
      
                  (80)
               
               
                  Filwaqt li l-konsum tal-Unjoni naqas bi 2 % matul il-perjodu kkunsidrat, il-volum tal-bejgħ tal-industrija tal-Unjoni baqa' stabbli, li ssarraf f'telf tas-sehem mis-suq ta' 2 %.
               
            (d)   L-impjiegi u l-produttività
      
                  (81)
               
               
                  L-impjiegi u l-produttività żviluppaw hekk matul il-perjodu kkunsidrat:
                  
                     Tabella 6
                  
                  
                     L-impjiegi u l-produttività tal-produtturi tal-Unjoni
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              Il-perjodu tal-investigazzjoni ta' rieżami
                           
                        
                              Għadd ta' impjegati
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 95
                              
                           
                           
                              
                                 89
                              
                           
                           
                              
                                 88
                              
                           
                        
                              Produttività (tunnellati/impjegati)
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 119
                              
                           
                           
                              
                                 115
                              
                           
                           
                              
                                 111
                              
                           
                        
                              
                                 Sors: Dejta pprovduta mill-industrija tal-Unjoni.
                           
                        
            
                  (82)
               
               
                  L-impjiegi fl-industrija tal-Unjoni naqsu bi 12 % matul il-perjodu kkunsidrat u l-produttività żdiedet bi 11 % matul l-istess perjodu.
               
            (e)   Id-daqs tal-marġni tad-dumping u l-irkupru minn dumping fl-imgħoddi
      
                  (83)
               
               
                  L-investigazzjoni stabbiliet li l-importazzjonijiet tal-wajer tal-molibdenu mir-RPĊ baqgħu jidħlu fis-suq tal-Unjoni bi prezzijiet li huma l-oġġett ta' dumping. Il-marġni tad-dumping stabbiliti għar-RPĊ matul il-perjodu tal-investigazzjoni ta' rieżami kien ferm ogħla mil-livell de minimis, ara l-premessa 41. Dan ikkoinċieda ma' żieda fil-volumi tal-importazzjonijiet mir-RPĊ u tnaqqis fil-prezzijiet tal-importazzjoni li rriżultaw f'żieda żgħira fis-sehem mis-suq tal-importazzjonijiet Ċiniżi meta mqabbla mal-2012. Għalkemm l-industrija tal-Unjoni kienet kapaċi tapprofitta mill-miżuri antidumping fis-seħħ u b'hekk setgħet iżżomm sostanzjalment is-sehem tagħha fis-suq, hija xorta waħda wriet xejra ta' tnaqqis.
               
            4.3.   Indikaturi mikroekonomiċi
      
      (a)   Prezzijiet u fatturi li jaffettwaw il-prezzijiet
      
                  (84)
               
               
                  Il-prezzijiet medji tal-bejgħ tal-industrija tal-Unjoni (Plansee SE) lill-klijenti mhux relatati fl-Unjoni żviluppaw kif ġej matul il-perjodu kkunsidrat:
                  
                     Tabella 7
                  
                  
                     Prezzijiet ta' bejgħ medji fl-Unjoni u l-kost għal kull unità
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              Il-perjodu tal-investigazzjoni ta' rieżami
                           
                        
                              Prezz medju ta' bejgħ ta' unità fl-Unjoni
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 95
                              
                           
                           
                              
                                 94
                              
                           
                           
                              
                                 94
                              
                           
                        
                              Kost tal-produzzjoni ta' unità
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 84
                              
                           
                           
                              
                                 83
                              
                           
                           
                              
                                 84
                              
                           
                        
                              
                                 Sors: Dejta rigward Plansee SE.
                           
                        
            
                  (85)
               
               
                  Il-prezz tal-bejgħ unitarju medju tal-industrija tal-Unjoni lil konsumaturi mhux relatati fl-Unjoni naqas b'6 % matul il-perjodu kkunsidrat. It-tnaqqis fil-prezz kien riżultat tat-tnaqqis fl-ispejjeż tal-materja prima u tal-isforzi li għamel il-produttur tal-Unjoni biex inaqqas l-ispejjeż.
               
            
                  (86)
               
               
                  L-ispiża medja tal-produzzjoni tal-industrija tal-Unjoni naqset saħansitra aktar, b'16 %, matul il-perjodu kkunsidrat. It-tnaqqis fil-kost tal-produzzjoni huwa l-aktar minħabba tnaqqis fl-ispiża tal-materja prima kif ukoll l-isforzi msemmijin hawn fuq biex jitnaqqsu l-ispejjeż bħall-iħħeġġjar kontra l-fluttwazzjonijiet fil-prezz tal-materja prima.
               
            (b)   Kostijiet lavorattivi
      
                  (87)
               
               
                  Il-kostijiet lavorattivi żviluppaw kif ġej matul il-perjodu kkunsidrat:
                  
                     Tabella 8
                  
                  
                     Kostijiet lavorattivi għal kull impjegat
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              Il-perjodu tal-investigazzjoni ta' rieżami
                           
                        
                              Kostijiet lavorattivi medji għal kull impjegat (EUR)
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 106
                              
                           
                           
                              
                                 103
                              
                           
                           
                              
                                 103
                              
                           
                        
                              
                                 Sors: Dejta rigward Plansee SE.
                           
                        
            
                  (88)
               
               
                  Il-kostijiet lavorattivi medji għal kull impjegat baqgħu relattivament stabbli matul il-perjodu kkunsidrat b'żieda marġinali ta' 3 % matul il-perjodu kkunsidrat. B'mod speċifiku, il-kostijiet lavorattivi medji żdiedu b'6 % fl-2013, imbagħad naqsu bi 2 % fil-perjodu tal-investigazzjoni tar-rieżami meta mqabbla mal-2013.
               
            (c)   Inventarji
      
                  (89)
               
               
                  Il-livelli tal-istokk żviluppaw hekk matul il-perjodu kkunsidrat:
                  
                     Tabella 9
                  
                  
                     Inventarji
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              Il-perjodu tal-investigazzjoni ta' rieżami
                           
                        
                              Stokkijiet tal-għeluq
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 140
                              
                           
                           
                              
                                 115
                              
                           
                           
                              
                                 46
                              
                           
                        
                              L-istokkijiet tal-għeluq bħala perċentwal tal-produzzjoni
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 124
                              
                           
                           
                              
                                 112
                              
                           
                           
                              
                                 47
                              
                           
                        
                              
                                 Sors: Dejta rigward Plansee SE.
                           
                        
            
                  (90)
               
               
                  L-inventarji jirrappreżentaw biss perċentwal żgħir ħafna tal-produzzjoni totali matul il-perjodu kkunsidrat. Dan il-fattur ma kienx għalhekk ikkunsidrat sinifikanti għall-valutazzjoni tas-sitwazzjoni ekonomika tal-industrija tal-Unjoni.
               
            (d)   Il-profittabbiltà, il-fluss ta' flus, l-investiment, ir-redditu fuq l-investimenti u l-kapaċità li jiġi ġġenerat il-kapital
      
                  (91)
               
               
                  Il-profittabbiltà, il-fluss tal-flus, l-investimenti u r-redditu fuq l-investimenti tal-produtturi tal-Unjoni żviluppaw hekk matul il-perjodu kkunsidrat:
                  
                     Tabella 10
                  
                  
                     Profittabbiltà, fluss tal-flus, investimenti u redittu fuq l-investimenti
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              Il-perjodu tal-investigazzjoni ta' rieżami
                           
                        
                              Profittabbiltà tal-bejgħ fl-Unjoni lil konsumaturi mhux relatati (% tal-fatturat tal-bejgħ)
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 512
                              
                           
                           
                              
                                 509
                              
                           
                           
                              
                                 463
                              
                           
                        
                              Fluss tal-flus (EUR)
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 393
                              
                           
                           
                              
                                 333
                              
                           
                           
                              
                                 301
                              
                           
                        
                              Investimenti (EUR)
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 3 360 
                              
                           
                           
                              
                                 0
                              
                           
                           
                              
                                 0
                              
                           
                        
                              Redditu fuq l-investimenti
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 403
                              
                           
                           
                              
                                 375
                              
                           
                           
                              
                                 338
                              
                           
                        
                              
                                 Sors: Dejta rigward Plansee SE.
                           
                        
            
                  (92)
               
               
                  Il-Kummissjoni stabbilixxiet il-profittabilità tal-industrija tal-Unjoni billi l-profitt nett qabel it-taxxa tal-bejgħ tal-prodott simili lil konsumaturi mhux relatati fl-Unjoni esprimietu bħala perċentwal tal-fatturat ta' dak il-bejgħ. Il-profittabbiltà tal-industrija tal-Unjoni żdiedet b'mod sinifikanti matul il-perjodu kkunsidrat. Hija laħqet il-massimu fl-2013, u mbagħad naqset fil-perjodu tal-investigazzjoni ta' rieżami. Kif spjegat fil-premessi 85 sa 86, din iż-żieda fil-profittabbiltà tal-industrija tal-Unjoni kienet l-aktar minħabba tnaqqis fl-ispiża tal-materja prima u minħabba deċiżjonijiet kummerċjali effikaċi li saru biex jitnaqqsu l-ispejjeż.
               
            
                  (93)
               
               
                  Il-fluss tal-flus nett huwa l-kapaċità tal-industrija tal-produttur tal-Unjoni li jiffinanzja waħdu l-attivitajiet tiegħu. Il-fluss tal-flus nett żdied b'aktar minn tliet darbiet matul il-perjodu kkunsidrat. Iż-żieda sostanzjali fil-fluss tal-flus hija prinċipalment spjegata minn żieda sinifikanti fil-profittabbiltà, kif spjegat hawn fuq fil-premessa 92.
               
            
                  (94)
               
               
                  L-investimenti żdiedu b'mod sostanzjali fl-2013, u mbagħad naqsu għal żero fis-snin ta' wara. Tabilħaqq, il-produttur tal-Unjoni għamel investiment sostanzjali 2013 biex jissostitwixxi magni u tagħmir u l-ebda investimenti oħra saru fis-snin ta' wara.
               
            
                  (95)
               
               
                  Ir-redditu fuq l-investiment huwa l-profitt f'perċentwal tal-valur kontabilistiku nett tal-investimenti. Ir-redditu fuq l-investiment mill-produzzjoni u l-bejgħ tal-prodott simili żdied matul il-perjodu kkunsidrat. B'mod aktar speċifiku, żdied fl-2013 u mbagħad naqas ftit b'16 % fil-perjodu tal-investigazzjoni ta' rieżami meta mqabbel mal-2013.
               
            4.4.   Konklużjoni dwar is-sitwazzjoni tal-industrija tal-Unjoni
      
      
                  (96)
               
               
                  Indikaturi bħalma huma l-profittabbiltà, il-fluss tal-flus u r-redditu fuq l-investiment tjiebu matul il-perjodu kkunsidrat. Dawn l-iżviluppi kienu l-aktar minħabba tnaqqis fl-ispiża tal-materja prima u minħabba deċiżjonijiet kummerċjali effikaċi li saru biex jitnaqqsu l-ispejjeż.
               
            
                  (97)
               
               
                  Min-naħa l-oħra, xi wħud mill-indikaturi prinċipali tad-dannu bħall-produzzjoni, il-kapaċità tal-produzzjoni, l-utilizzazzjoni tal-kapaċità u l-volum tal-bejgħ, baqgħu relattivament stabbli jew esperjenzaw żvilupp negattiv matul il-perjodu kkunsidrat. B'mod speċifiku, il-volum tal-produzzjoni, il-kapaċità tal-produzzjoni u s-sehem mis-suq naqsu marġinalment bi 2 %. L-użu tal-kapaċità żdied marġinalment, b'1 % matul il-perjodu kkunsidrat. Il-volum ta' bejgħ lil klijenti mhux relatati tal-Unjoni baqa' stabbli. L-impjiegi naqsu bi 12 %.
               
            
                  (98)
               
               
                  Fuq il-bażi ta' dak li ntqal aktar 'il fuq, il-Kummissjoni kkonkludiet li l-industrija tal-Unjoni sofriet dannu materjali skont it-tifsira tal-Artikolu 3(5) tar-Regolament bażiku.
               
            5.   Probabbiltà tar-rikorrenza tad-dannu
      
      
                  (99)
               
               
                  Kif spjegat fil-premessi 41 u 83, l-importazzjonijiet Ċiniżi saru f'livelli ta' prezzijiet dumped matul il-perjodu tal-investigazzjoni ta' rieżami u, kif ġie konkluż fil-premessa 51, hemm probabbiltà għolja ħafna ta' kontinwazzjoni ta' dumping jekk il-miżuri jitħallew jiskadu.
               
            
                  (100)
               
               
                  Ma nstab l-ebda twaqqigħ tal-prezzijiet matul il-perjodu tal-investigazzjoni ta' rieżami, għalkemm meta jitnaqqas id-dazju antidumping fis-seħħ, il-marġni tat-twaqqigħ jammonta għal madwar 26 %, kif spjegat fil-premessa 67. Abbażi ta' dan, wieħed jista' jistenna li l-importazzjonijiet Ċiniżi x'aktarx isiru bi prezzijiet li jwaqqugħ sew il-prezzijiet ta' bejgħ tal-industrija tal-Unjoni jekk id-dazji antidumping jiġu rivokati. Meta titqies l-attrattività tas-suq tal-Unjoni kif deskritt fil-premessi 48 u 50 x'aktarx li jkun hemm żieda fl-importazzjonijiet li huma l-oġġett ta' dumping. Wieħed jista' jistenna li jekk din iż-żieda fl-importazzjonijiet isseħħ bi prezzijiet li jnaqqsu b'mod sinifikanti l-prezz tal-bejgħ tal-industrija tal-Unjoni, dan x'aktarx jeżerċita pressjoni 'l isfel fuq il-prezzijiet fis-suq tal-Unjoni. Il-wajer tal-molibdenu huwa prodott pjuttost omoġenju f'termini ta' kwalità. Għalhekk, il-livell tal-prezz huwa fattur importanti meta tittieħed deċiżjoni dwar jekk ix-xiri jsirx mingħand il-produtturi tal-Unjoni jew mingħand il-produtturi esportaturi Ċiniżi. Barra minn hekk, it-tnaqqis f'daqqa tal-importazzjonijiet Ċiniżi minħabba l-bidu tat-tieni investigazzjoni kontra ċ-ċirkomvenzjoni fl-2013, kif spjegat fil-premessa 79, jindika li l-klijenti jistgħu jaqilbu faċilment għall-fornitur bl-aktar prezz kompetittiv (jiġifieri mill-produtturi esportaturi Ċiniżi għall-produtturi tal-Unjoni). L-industrija tal-Unjoni mbagħad x'aktarx tkun imġiegħla jew tnaqqas il-prezzijiet tal-bejgħ tagħha b'dannu għall-profittabbiltà tagħhom jew iżżomm il-livell tal-prezzijiet tal-bejgħ bil-konsegwenza li titlef il-bejgħ u s-sehem mis-suq għall-vantaġġ tal-esportaturi Ċiniżi. Fl-aħħar mill-aħħar dan iwassal għal telf u s-suq tal-Unjoni jkun iddominat mill-importazzjonijiet Ċiniżi.
               
            
                  (101)
               
               
                  Kif imsemmi fil-premessa 44, il-kapaċità żejda Ċiniża kienet stmata għal madwar 2 650 tunnellata fil-perjodu tal-investigazzjoni ta' rieżami, li rrappreżentat diversi darbiet il-konsum tal-Unjoni matul l-istess perjodu. Għaldaqstant, anki jekk xi parti minn din il-kapaċità żejda tintuża għal żieda potenzjali fil-konsum domestiku fir-RPĊ, huwa mistenni li kapaċità żejda kbira xorta tibqa' disponibbli għall-esportazzjonijiet lejn l-Unjoni.
               
            
                  (102)
               
               
                  Fiċ-ċirkustanzi msemmija hawn fuq u meta tkun ikkunsidrata l-attrattività tas-suq tal-Unjoni kif deskritt fil-premessi 48 u 50, hemm probabbiltà qawwija li l-produtturi esportaturi Ċiniżi jżidu b'mod sinifikanti l-importazzjonijiet tagħhom tal-prodott ikkonċernat lejn is-suq tal-Unjoni jekk il-miżuri jitħallew jiskadu.
               
            
                  (103)
               
               
                  F'dan ix-xenarju, huwa probabbli li l-industrija tal-Unjoni titlef volum ta' bejgħ importanti u sehem importanti mis-suq. Dan imbagħad jirriżulta wkoll fi tnaqqis tar-rata ta' użu tal-kapaċità u l-livelli tal-profitt, li eventwalment iwasslu għal telf. Bħala konsegwenza, x'aktarx li s-suq tal-Unjoni jkun iddominat mill-importazzjonijiet mir-RPĊ.
               
            
                  (104)
               
               
                  Fuq il-bażi ta' dan ta' hawn fuq, il-Kummissjoni kkonkludiet li hemm probabbiltà kbira ta' rikorrenza ta' dannu f'każ li l-miżuri jiġu revokati.
               
            E.   L-INTERESS TAL-UNJONI
      
                  (105)
               
               
                  Skont l-Artikolu 21 tar-Regolament bażiku, il-Kummissjoni eżaminat jekk iż-żamma tal-miżuri antidumping eżistenti kontra ċ-Ċina tmurx kontra l-interessi tal-Unjoni b'mod ġenerali. Id-determinazzjoni tal-interess tal-Unjoni kienet ibbażata fuq apprezzament interessi varji kollha involuti, inklużi dawk tal-industrija tal-Unjoni, tal-importaturi u tal-utenti.
               
            
                  (106)
               
               
                  Il-partijiet interessati kollha ngħataw l-opportunità li jesprimu l-opinjonijiet tagħhom skont l-Artikolu 21(2) tar-Regolament bażiku.
               
            
                  (107)
               
               
                  Fuq din il-bażi l-Kummissjoni eżaminat jekk, minkejja l-konklużjonijiet dwar il-probabbiltà ta' kontinwazzjoni ta' dumping u rikorrenza tat-theddida ta' dannu, eżistewx raġunijiet konvinċenti li wasslu għall-konklużjoni li ma kienx fl-interess tal-Unjoni li jinżammu l-miżuri eżistenti.
               
            1.   L-interess tal-industrija tal-Unjoni
      
      
                  (108)
               
               
                  L-investigazzjoni stabbilixxiet li l-industrija tal-Unjoni ma ġarrbitx dannu materjali matul il-perjodu tal-investigazzjoni ta' rieżami.
               
            
                  (109)
               
               
                  L-industrija tal-Unjoni wriet li hija industrija strutturalment vijabbli. Din għaddiet minn sforzi konsiderevoli biex tirrazzjonalizza l-proċessi tal-produzzjoni tagħha u ssaħħaħ il-kompetittività tagħha li rriżultaw f'żieda fil-produttività (bi 11 %) u fi tnaqqis fil-kapaċità tal-produzzjoni (bi 2 %) u tnaqqis fil-kost tal-produzzjoni (b'16 %).
               
            
                  (110)
               
               
                  Jekk il-miżuri jitħallew jiskadu, l-influss probabbli ta' volumi sostanzjali ta' importazzjonijiet li huma l-oġġett ta' dumping mir-RPĊ ikompli jiddeterjora s-sitwazzjoni tal-industrija tal-Unjoni. Dan jista' jikkawża telf ulterjuri tas-sehem mis-suq, it-tnaqqis fil-prezzijiet tal-bejgħ minħabba l-pressjoni tal-prezzijiet mill-importazzjonijiet Ċiniżi filwaqt li fl-istess ħin it-tnaqqis fl-użu tal-kapaċità se jżid l-ispejjeż medji tagħha. Dan x'aktarx li jwassal għal deterjorament serju tas-sitwazzjoni finanzjarja tal-industrija tal-Unjoni.
               
            
                  (111)
               
               
                  Abbażi ta' dan, il-Kummissjoni kkonkludiet li l-kontinwazzjoni tal-miżuri antidumping fis-seħħ se tkun fl-interess tal-industrija tal-Unjoni.
               
            2.   Interess ta' importaturi/operaturi tas-suq
      
      
                  (112)
               
               
                  Kif imsemmi fil-premessa 12, l-ebda importatur ma kkoopera jew ippreżenta ruħu fl-investigazzjoni kurrenti. Madankollu, l-evidenza li nġabret mingħand importatur wieħed fl-investigazzjoni oriġinali kienet tindika li l-impatt globali fuq in-negozju totali tal-kumpanija se jkun limitat. Għalhekk, ma kien hemm l-ebda indikazzjoni li ż-żamma tal-miżuri jkollha impatt negattiv fuq l-importaturi li ma jkunx jegħleb l-impatt pożittiv tal-miżuri.
               
            3.   L-interess tal-utenti
      
      
                  (113)
               
               
                  Mid-disa' utenti li ppreżentaw ruħhom wara l-bidu, ħamsa wieġbu għall-kwestjonarju. Waħda mill-ħames kumpaniji nstabet li tieħu sehem fi prattiki ta' ċirkomvenzjoni kif stabbilit fl-aħħar investigazzjoni kontra ċ-ċirkomvenzjoni konkluża fl-2015 u msemmija fil-premessa 3. Mit-tweġiba tagħha għall-kwestjonarju kien ċar li din il-kumpanija ma kinitx tuża l-prodott ikkonċernat, iżda kienet timporta prodott ftit modifikata ta' wajer tal-molibdenu mir-RPĊ, li ma jaqax fid-deskrizzjoni tal-prodott tan-Notifika ta' Bidu tar-rieżami kurrenti, u li nstab li kienet qed tevadi l-miżuri ta' antidumping fis-seħħ biss wara li kienet inbdiet l-investigazzjoni kurrenti. Għalhekk, it-tweġiba tagħha ma ġietx ikkunsidrata għall-fini tal-investigazzjoni ta' rieżami ta' skadenza kurrenti.
               
            
                  (114)
               
               
                  Ebda waħda mill-erba' utenti l-oħra li kkooperaw ma importat il-prodott ikkonċernat mir-RPĊ, iżda xtraw il-prodott simili mill-industrija tal-Unjoni. Tnejn minn dawn il-kumpaniji huma kumpaniji tal-kisi. It-tielet kumpanija kienet manifattur tal-karozzi li pproduċa kaxxi tal-gerijiet għal karozzi prodotti minnu stess. Ir-raba' kumpanija hija produttur ta' partijiet tal-karrozzi. Madankollu, id-dejta ppreżentata minn din tal-aħħar ma kinitx kompluta u ma setgħetx tintuża. L-investigazzjoni wriet li l-utenti kollha għamlu profitti matul il-perjodu tal-investigazzjoni ta' rieżami. Ebda wieħed mit-tliet utenti ma ressaq xi argument kontra l-kontinwazzjoni tal-miżuri fis-seħħ.
               
            
                  (115)
               
               
                  Abbażi ta' dan u b'konformità mal-konklużjonijiet stabbiliti fl-investigazzjoni oriġinali, huwa mistenni li l-kontinwazzjoni tal-miżuri mhux se jkollha impatt negattiv sinifikanti fuq l-utenti u għalhekk ma hemm l-ebda raġuni b'saħħitha biex jiġi konkluż li mhuwiex fl-interess tal-Unjoni li jiġu estiżi l-miżuri eżistenti.
               
            
                  (116)
               
               
                  Wara d-divulgazzjoni, parti interessata waħda talbet li peress li l-prezz tal-materja prima għall-wajer tal-molibdenu kien naqas b'mod sinifikanti matul il-perjodu kkunsidrat, dan it-tnaqqis jeħtieġ li jiġi kkunsidrat meta jsir il-kalkolu tad-dazju antidumping fis-seħħ. Barra minn hekk, l-istess parti argumentat li ż-żamma tad-dazju antidumping fis-seħħ meta l-prezz tal-materja prima kien naqas ħafna kienet fattur ta' distorsjoni għall-utenti tal-Unjoni li għandhom mudell kummerċjali li jibda mill-wajer tal-molibdenu Ċiniż.
               
            
                  (117)
               
               
                  L-ewwel nett, huwa enfasizzat li l-materja prima tal-wajer tal-molibdenu ingħatat il-kunsiderazzjoni dovuta. It-tnaqqis sinifikanti fil-prezz tal-materja prima kien rikonoxxut bħala wieħed mill-fatturi determinanti għat-tnaqqis fill-kost tal-produzzjoni (ara l-premessa 86) u għaż-żieda fil-profittabbiltà (ara l-premessa 92) tal-Unjoni. It-tieni nett, huwa nnutat li l-għan tal-investigazzoni kurrenti kien li jiġi eżaminat jekk id-dazju antidumping fis-seħħ għandux jiġi revokat jew miżmum skont l-Artikolu 11(2) u 11(5) u mhux jiġi emendat id-dazju antidumping. It-tielet nett, id-dazju antidumping fis-seħħ għandu l-għan li jiżgura kundizzjonijiet ekwi bejn il-produtturi esportaturi Ċiniżi u l-industrija tal-Unjoni. Minkejja li l-iżvilupp fil-prezz tal-materja prima (kemm iż-żieda kif ukoll it-tnaqqis) għandu impatt fuq il-kost u konsegwentement fuq il-politika tal-prezzijiet tal-produtturi ta-wajer tal-molibdenu, ma għandux impatt fuq i-livell tad-dazju antidumping bħala tali. Għaldaqstant, kif spjegat fil-premessa 114, it-tnaqqis fil-prezz tal-materja prima ma għandux effett distorsiv fuq l-utenti minħabba li dawn jistgħu jagħżlu jekk jixtrux mingħand il-produtturi esportaturi Ċiniżi jew mingħand l-industrija tal-Unjoni. Fl-aħħar nett, kif spjegat fil-premessa 114, instab li l-utenti kollha għamlu profitt matul il-perjodu tal-investigazzjoni ta' rieżami. Għalhekk, it-talba ġiet miċħuda.
               
            4.   Konklużjoni dwar l-interess tal-Unjoni
      
      
                  (118)
               
               
                  Fid-dawl ta' dan ta' hawn fuq, il-Kummissjoni kkonkludiet li ma hemmx raġunijiet konvinċenti għall-interess tal-Unjoni kontra ż-żamma tal-miżuri antidumping kurrenti kontra r-RPĊ.
               
            F.   MIŻURI ANTIDUMPING
      
                  (119)
               
               
                  Il-partijiet kollha interessati ġew infurmati bil-fatti u l-konsiderazzjonijiet essenzjali li abbażi tagħhom kien intenzjonat li tinżamm il-miżura antidumping definittiva eżistenti. Il-partijiet ingħataw ukoll perjodu li fih setgħu jressqu kummenti wara din id-divulgazzjoni. Il-preżentazzjonijiet u l-kummenti ngħataw il-kunsiderazzjoni dovuta.
               
            
                  (120)
               
               
                  Minn dan isegwi mill-kunsiderazzjonijiet ta' hawn fuq, skont l-Artikolu 11(2) tar-Regolament bażiku, li l-miżuri antidumping applikabbli għall-importazzjonijiet ta' ċerti wajers tal-molibdenu li joriġinaw fir-RPĊ, imposti bir-Regolament (UE) Nru 511/2010, jeħtieġ li jinżammu.
               
            
                  (121)
               
               
                  B'konsegwenza ta' dan, l-estensjoni tal-miżuri għall-prodott ikkonċernat li joriġina fir-RPĊ, għal importazzjonijiet ta' wajer tal-molibdenu konsenjati mill-Malasja (9) u, min-naħa l-oħra, għal importazzjonijiet ta' wajer tal-molibdenu mir-RPĊ li fih mill-inqas 97 % tal-piż tiegħu jikkonsisti f'molibdenu, li minnu d-dimensjoni trażversali massima taqbeż il-1,35 mm imma ma taqbiżx l-4,0 mm (10) u, it-tielet nett, wajer tal-molibdenu li fih mill-inqas 97 % tal-piż tiegħu jikkonsisti f'molibdenu, b'daqs trażversali massimu li jaqbeż l-4,0 mm imma ma jaqbiżx il-11,0 mm, jeħtieġ li tinżamm ukoll.
               
            
                  (122)
               
               
                  Dan ir-Regolament huwa skont l-opinjoni tal-Kumitat stabbilit mill-Artikolu 15(1) tar-Regolament (KE) Nru 1225/2009.
               
            ADOTTAT DAN IR-REGOLAMENT:
      Artikolu 1
      1.   Dazju antidumping definittiv huwa b'dan impost fuq importazzjonijiet ta' wajer tal-molibdenu b'mill-inqas 99,95 % tal-piż tiegħu jikkonsisti f'molibdenu, b'dimensjoni ta' profil trasversali massimu li taqbeż il-1,35 mm imma ma taqbiżx l-4,0 mm, li joriġina mir-Repubblika tal-Poplu taċ-Ċina, fil-preżent ikklassifikat bil-kodiċi NM ex 8102 96 00 (il-kodiċijiet TARIC 8102960011 u 8102960019).
      2.   Ir-rata tad-dazju antidumping definittiv applikabbli għall-prezz nett, ħieles fil-fruntiera tal-Unjoni, qabel id-dazju, għall-prodotti deskritti fil-paragrafu 1 għandha tkunu ta' 64,3 %.
      3.   Sakemm ma jkunx stipulat mod ieħor, għandhom japplikaw id-dispożizzjonijiet fis-seħħ dwar id-dazji doganali.
      Artikolu 2
      Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-28 ta' Ġunju 2016.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 343, 22.12.2009, p. 51
      
      
         (2)  Ir-Regolament ta' Implimentazzjoni tal-Kunsill (UE) Nru 511/2010 tal-14 ta' Ġunju 2010 li jimponi dazju antidumping definittiv u jiġbor b'mod definittiv id-dazju provviżorju impost fuq l-importazzjonijiet ta' ċerti wajers tal-molibdenu li joriġinaw mir-Repubblika tal-Poplu taċ-Ċina (ĠU L 150, 16.6.2010, p. 17).
      
         (3)  Ir-Regolament ta' Implimentazzjoni tal-Kunsill (UE) Nru 14/2012 tad-9 ta' Jannar 2012 li jestendi dazju anti-dumping definittiv impost mir-Regolament ta' Implimentazzjoni (UE) Nru 511/2010 fuq l-importazzjonijiet ta' ċerti fili tal-molibdenu li joriġinaw mir-Repubblika Popolari taċ-Ċina għall-importazzjonijiet ta' ċerti fili tal-molibdenu kkonsenjati mill-Malasja, sew jekk iddikjarati li joriġinaw fil-Malasja u sew jekk le u li jtemm l-investigazzjoni fir-rigward tal-importazzjonijiet ikkonsenjati mill-Iżvizzera (ĠU L 8, 12.1.2012, p. 22).
      
         (4)  Ir-Regolament ta' Implimentazzjoni tal-Kunsill (UE) Nru 871/2013 tat-2 ta' Settembru 2013 li jestendi d-dazju antidumping definittiv impost mir-Regolament ta' Implimentazzjoni (UE) Nru 511/2010 fuq importazzjonijiet ta' wajer tal-molibdenu, b'mill-inqas 99,95 % tal-piż tiegħu jikkonsisti f'molibdenu, b'dimensjoni trażversali massima li taqbeż 1,35 mm iżda ma taqbiżx 4,0 mm, li joriġinaw mir-Repubblika Popolari taċ-Ċina, għal importazzjonijiet ta' wajer tal-molibdenu, b'mill-inqas 97 % tal-piż tiegħu jikkonsisti f'molibdenu, b'dimensjoni trasversali massima li taqbeż 1,35 mm iżda ma taqbiżx 4,0 mm, li joriġinaw mir-Repubblika Popolari taċ-Ċina (ĠU L 243, 12.9.2013, p. 2).
      
         (5)  Ir-Regolament ta' Implimentazzjoni tal-Kummissjoni (UE) 2015/1952 tad-29 ta' Ottubru 2015 li jestendi d-dazju antidumping definittiv impost mir-Regolament ta' Implimentazzjoni tal-Kunsill (UE) Nru 511/2010 fuq l-importazzjonijiet ta' wajer tal-molibdenu, li fih mill-inqas 99,95 % tal-piż tiegħu jikkonsisti f'molibdenu, li minnu d-dimensjoni trażversali massima taqbeż il-1,35 mm imma ma taqbiżx 4,0 mm li joriġina mir-Repubblika Popolari taċ-Ċina għal importazzjonijiet ta' wajer tal-molibdenu li fih mill-inqas 97 % tal-piż tiegħu jikkonsisti f'molibdenu, li minnu d-dimensjoni trasversali massima taqbeż l-4,0 mm imma ma taqbiżx il-11,0 mm li joriġina mir-Repubblika Popolari taċ-Ċina (ĠU L 284, 30.10.2015, p. 100).
      
         (6)  Avviż dwar l-iskadenza imminenti ta' ċerti miżuri tal-antidumping (ĠU C 371, 18.10.2014, p. 19).
      
         (7)  Avviż tal-ftuħ ta' reviżjoni tal-iskadenza tal-miżuri antidumping applikabbli għall-importazzjonijiet ta' ċerti fili tal-molibdenu li joriġinaw mir-Repubblika tal-Poplu taċ-Ċina (ĠU C 194, 12.6.2015, p. 4).
      
         (8)  Produttur esportatur wieħed biss ikkoopera ma' din l-aħħar investigazzjoni kontra ċ-ċirkomvenzjoni. Għaldaqstant, iċ-ċifri kollha relatati ma' dejta sensittiva kellhom jiġu indiċjati jew jingħataw f'firxa għal raġunijiet ta' kunfidenzjalità.
      
         (*)  Il-prezz medju ma jinkludix dazji antidumping fis-seħħ.
      
         (9)  Ara n-nota ta' qiegħ il-paġna 3.
      
         (10)  Ara n-nota ta' qiegħ il-paġna 4.